בהיעדרה של ועדת האתיקה הכסף שגויס למימון ההגנה של נתניהו לא יגיע ליעדו מאחר שלא ניתן לכך אישור מראש • מגל: אם נתניהו ירצה, הוא יפנה לוועדה. וגם: העמותה שעוסקת בכלל בזכויות אדם תיתן לכם בתמורה זיכוי במס
העיתונאי ינון מגל פתח אתמול (ראשון) בקמפיין מימון המונים למימון ההגנה המשפטית של ראש האופוזיציה בנימין נתניהו, אבל לפי כללי ועדת האתיקה נתניהו לא רשאי לגעת בכסף. לא למימון המשפט שלו ולא לשום דבר אחר. בנוסף, למעשה לא רק הנרשמים לתרום כסף מרצונם ישלמו. התורמים לעמותת "מוסרי" ("בצלמו"), שאליה מגיעים הכספים, מקבלים זיכוי מס על התרומה, בשיעור של עד 35%. "קמפיין מימון ההמונים להגנתו של ראש האופוזיציה נתניהו חושף את האבסורד שבאי הקמתה של ועדת האתיקה בכנסת, בין היתר בגלל סירובה של האופוזיציה לקחת חלק בוועדות", אמר ל"שקוף" מנכ"ל התנועה לטוהר המידות עו"ד עומר מקייס. "הלכה למעשה מגויסים כספים שאסור לנתניהו לקבל, מכיוון שלא ביקש היתר מראש מהוועדה שאינה קיימת ושתרומות רבות מפרות את הכלל האוסר על תרומה אנונימית". עוד הוסיף מקייס כי "ראוי להזכיר כי נתניהו כבר ביקש מספר פעמים תרומות למימון הגנתו, ואף נטל תרומה כזו מבן דודו נתן מיליקובסקי ז"ל, ללא היתר ובניגוד לחוק. ועדת ההיתרים בהרכבה הקודם עמדה על כך שהכלל הראוי לאיש ציבור הוא למצות קודם כל את מקורותיו הכספים לפני שיפנה לתרומות, מה שנדמה שלא נעשה בעניינו של נתניהו". A post shared by Osnat Mark – אוסנת מארק (@osnat_mark) וכך זה אמור לעבוד במצב תקין: חבר כנסת יכול לגייס כסף למימון הליך רפואי או משפטי, אבל עליו לעמוד ברשימת תנאים כדי לקבל את הכסף. בין היתר, הח"כ המבקש צריך אישור מראש מוועדת האתיקה (שלא קיימת) וכדי לקבל את האישור הוא צריך להוכיח שבאמת יש לו צורך בתרומות.  המליון הכי מהיר כנראה שאני אעשה בחיי: pic.twitter.com/Tegown1dhv עוד בעיה מהותית היא שאסור לקבל תרומה בעילום שם ואסור לקבל כסף מתאגידים, וכפי שאפשר לראות מעמוד הגיוס באתר, חלק מהתרומות הן אנונימיות. באתר אכן נכתב ש"חובה לרשום את פרטי התורם בפרטי התרומה. אך ניתן לבחור באופציה בעילום שם ושם התורם לא יופיע באתר". זה לא תופס בכללי האתיקה, שם כתוב במפורש שחבר הכנסת ידווח מדי חודש על התרומות, וועדת האתיקה תפרסם אותן באתר האינטרנט שלה. אגב, בדיוק כמו שקורה עם ח"כ דוד ביטן (ליכוד) שמגייס כסף למימון הגנתו. בעיה נוספת היא שהתרומות צריכות להיות מנוהלות בחשבון בנק נפרד. וכאן עולה סוגיה מעניינת ולא פתורה. עמותה שפועלת תחת סעיף 46 א לפקודת מס הכנסה, מאפשרת לתורמים שלה לקבל זיכוי מס. וכך, בדרך עקיפה מי שמממן את ההוצאות המשפטיות של רה"מ לשעבר הוא כלל הציבור ולא רק התורמים. תרומות שגם ככה מגויסות, על פניו, בניגוד לחוק. זה לא המאבק המשפטי הפרטי שלך-כל המחנה הלאומי איתך ומאחורייך❗ראש הממשלה בנימין נתניהו-אני אוהב אותך ואיתך לאורך כל הדרך❗💪💙🇮🇱✅ כולנו מתגייסים ;https://t.co/5JhfsZf60O מעמותת "מוסרי" ("בצלמו") שאליה מגיעות התרומות נמסר בתגובה: "הכל נעשה בצורה חוקית עם כל האישורים הרלוונטיים". ו"אם לא יאשרו (ועדת האתיקה, ע.ב) לא נעביר אגורה". מינון מגל נמסר בתגובה: "אני מגייס. אם נתניהו ירצה, יפנה לוועדת האתיקה". בנוגע לתרומות האנונימיות מסר כי "כתבנו באתר: נרשמים בשם אמיתי, ואפשר שיופיע באתר אנונימי".  ובכן, נראה שאין דרך חוקית שהכסף יגיע לייעדו. 